CELEX: C2006/178/41
Language: da
Date: 2006-07-29 00:00:00
Title: Sag C-245/06 P: Appel iværksat den  1. juni 2006  af Saiwa SpA til prøvelse af dom afsagt den  5. april 2006  af Retten i Første Instans (Første Afdeling) i sag T-344/03 — Saiwa SpA mod Kontoret for Harmonisering i det Indre Marked (KHIM) og Barilla Alimentare SpA

29.7.2006   
            
            
               DA
            
            
               Den Europæiske Unions Tidende
            
            
               C 178/26
            
         Appel iværksat den 1. juni 2006 af Saiwa SpA til prøvelse af dom afsagt den 5. april 2006 af Retten i Første Instans (Første Afdeling) i sag T-344/03 — Saiwa SpA mod Kontoret for Harmonisering i det Indre Marked (KHIM) og Barilla Alimentare SpA
   (Sag C-245/06 P)
   (2006/C 178/41)
   Processprog: italiensk
   Parter
   
      Appellant: Saiwa SpA (ved avvocati G. Sena, P. Tarchini, J.-P. Karsenty og M. Karsenty-Richard)
   
      De andre parter i appelsagen: Kontoret for Harmonisering i det Indre Marked (Varemærker og Design) og Barilla Alimentare
   Appellanten har nedlagt følgende påstande
   
               —
            
            
               Den appellerede dom ophæves.
            
         
               —
            
            
               De i første instans nedlagte påstande tages til følge, og følgelig annulleres afgørelsen truffet den 18. juli 2003 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 480/2002-4) med den begrundelse, at der er sket tilsidesættelse af artikel 8, stk. 1, litra b), i forordning (EF) nr. 40/94 (1), og der gives afslag på Barilla Alimentare SpA's registreringsansøgning nr. 289.405.
            
         
               —
            
            
               Harmoniseringskontoret og Barilla Alimentare SpA tilpligtes at betale alle sagens omkostninger.
            
         Anbringender og væsentligste argumenter
   Appellanten har til støtte for annullationspåstanden gjort et enkelt anbringende gældende vedrørende tilsidesættelse af artikel 8, stk. 1, litra b), i forordning (EF) nr. 40/94 om EF-varemærker. Appellanten har anført, at udtrykket »ORO« (som de varemærker, der er genstand for nærværende sag, består af, eller som det under alle omstændigheder udgør en del af) har fornødent særpræg i sig selv, og med hensyn til det internationale varemærke (som ligeledes er genstand for den foreliggende sag), at en del af den relevante kundekreds ikke kender betydningen af ordet »ORO«, og at dette er almindelig kendt og ikke skal bevises af parten, samt at det under hensyntagen til princippet om et indbyrdes afhængighedsforhold er tilstrækkeligt, at det ældre tegn alene har en svag grad af særpræg i betragtning af identiteten mellem de omhandlede tegn og det forhold, at de omfattede varer er af samme art.
   Appellanten har endvidere gjort gældende, at ordet »ORO«'s særpræg er forstærket og/eller opnået ved brug både i forbindelse med varemærket »ORO« og varemærket »ORO SAIWA«.
   Endelig har appellanten anført, at der er risiko for forveksling af på den ene side varemærkerne »ORO« og »ORO SAIWA« og på den anden side varemærket »Selezione ORO BARILLA«, og at der under alle omstændigheder er risiko for, at der antages at være en forbindelse mellem dem.
   
      (1)  EFT 1994 L 11, s. 1.